***Բնապահպանական կրթության ցանցի հիմնադրմումն ու ամրապնդումը Տավուշի մարզի սահմանամերձ Սևքար, Սարիգյուղ, Ծաղկավան և Աչաջուր համայքներում: (Թիրախային խումբը 12-18 տարեկան անձինք)***

***Կատարող՝ Մհեր Սերգեյի Աթոյան***

**Մայիսի 10-ից 14-ը** **Տավուշի մարզի** Սևքար, Սարիգյուղ, Ծաղկավան և Աչաջուր **համայքների դպրոցներում** ստեղծվել են բնապահպանական խմբեր, բնագիտական ուղղվածություն ունեցող աշակերտներից ( 5-12 հոգի), որոնց համար կարդացվել է ակնարկային դասախոսություններ (սեմինար-դասընթաց) բնապահպանական թեմաներով /անտառահատումներ, աղբահանություն, այլ բնապահպանական հարցեր/: Խմբի անդամներին տրվել է գրենական պիտույքների փաթեթներ:

**Մայիսի 16-ից 21-ը** **վերոհիշյալ համայքներում** ԲԿՑ շրջանակներում կազմված բնապահպանական խմբի հետ միասին կազմակերպվել է բաց դասեր:

Դասերի թեմաներն են.

1.ՀՀ անտառների ընդհանուր բնութագիրը

2.Անտառների և շրջակա միջավայրի կապը

3. ՀՀ անտառների արժեքավոր բ ուսատեսակները

4. ՀՀ անտառների արժեքավոր կենդանատեսակները

5. Անտառային հատումներ

6. Անտառի կողմնակի օգտահործում

**Հունիս 1-ից հունիսի 30** հարցումների նախնական զննման և տեղեկատվության ստացման միջոցով ընտրվել է Սևքար գյուղին մոտ գտնցող մի տարածք, որտեղ առկա են հատումներ: Տարածքը իրենից ներկայացնում էր 35-40 տարեկան սոճուտ, որը տեղաբաշխված էր միջին թեքության լանջի վրա:Տարածքը հարմար էր անչափահաս մասնակիցների ծնողների հետ համաձայնեցման և անտառում գործանական պարապմունք անցկացնելու համար, որի արդյունքում թվով տաս աշակերտներ մասնակցել են անտառում կազմակերպված բաց դասին:

**Հուլիսի 16 – ին** բնապահպանական թեմաներով գործնական պարապմունքներ են անցկացվել անտառում, մասնավորապես՝ Նկարագրվել է տվյալ անտառի և հատված տարածքի ընդհանուր վիճակը, հատված ծառերի քանակը, տեսակը և հատված տարածքի կոորդինատները և այլն: Ներկայացվել են փորձահրապարակների ընտրության հիմնական սկզբունքները և անտառային տարածքների չափագրման տարբեր մեթոդները: Ընտրված փորձահրապարակներում աշակերտների կողմից իրականացվել են տարբեր տեսակի չափումներ: Ուսումնասիրվել են ծառուտի խտությունը, միջին տրամագիծը և բարձրությունը, վերարտադրության ընթացքը: Հատուկ գործիքով՝ վերաճի խցանահանով, իրականացվել է ծառուտի տարիքի ուսումնասիրություն, ինչպես նաև անտառաճման պայմանների ուսումնասիրություն՝ տարեկան օղակների հիման վրա: Հետագայում ստացված տվյալների հենքով կազմվելու է քարտեզ, որտեղ կնշվի փորձահրապարակի տեղադրությունը, ինչը թույլ կտա որոշակի պարբերությամբ իրականացնել տարածքի զննություն և պարզել անտառաճման տարբեր ցուցանիշների փոփոխության դինամիկան: (Սևքար համայքին ամենամոտ անտառային տարածքի օրինակով):